Man op sypaadjie in Durban doodgeskietArgieffoto: Netcare 911 Kapt. Nqobile Gwala, woordvoerder van die polisie, het gesê die 35-jarige man is deur ŉ onbekende aantal verdagtes verskeie kere in sy bors geskiet. “Die motief vir die skietery is nog nie bekend nie,” het Gwala gesê. Chris Botha, woordvoerder van Netcare 911, het gesê paramedici is omstreeks 15:00 na die toneel in Percy Osborne-weg ontbied. “Volgens berigte vanaf die toneel was die man ŉ sjef wat by ŉ plaaslike ouetehuis gewerk het. Hy het glo pas die ouetehuis verlaat en was op pad huis toe, toe die voorval gebeur het,” het Botha gesê. Gwala kon nie die man se beroep bevestig nie en het gesê sy naam kan eers bekendgemaak word wanneer al sy naasbestaandes in kennis gestel is.